ตลาดหุ้นเอเชียปรับตัวลงเช้านี้ จับตาผลประกอบการบจ.สหรัฐ
ตลาดหุ้นเอเชียปรับตัวลงเช้านี้ นักลงทุนจับตาผลประกอบการบริษัทจดทะเบียนสหรัฐ
18 ก.ค. 2560

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ตามทิศทางของตลาดหุ้นนิวยอร์กที่ปิดลบเมื่อคืน เนื่องจากนักลงทุนชะลอการซื้อขายก่อนที่บริษัทจดทะเบียนรายใหญ่ของสหรัฐจะเปิดเผยผลประกอบการในสัปดาห์นี้ ซึ่งรวมถึง โกลด์แมน แซคส์, ไมโครซอฟท์, อีเบย์, แบงก์ ออฟ อเมริกา, เจเนอรัล อิเล็กทริค และจอห์นสัน แอนด์ จอห์นสัน
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,074.41 จุด ลดลง 44.45 จุด, ดัชนี SSE Composite ตลาดหุ้นจีนเปิดวันนี้ที่ 3,159.73 จุด ลดลง 16.73 จุด, ดัชนี HSI ตลาดหุ้นฮ่องกงเปิดวันนี้ที่ 26,489.52 จุด เพิ่มขึ้น 18.94 จุด
ขณะเดียวกัน ดัชนี TAIEX ตลาดหุ้นไต้หวันเปิดวันนี้ที่ 10,447.47 จุด ลดลง 10.07 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,425.07 จุด ลดลง 0.03 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,291.71 จุด ลดลง 6.53 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,758.14 จุด เพิ่มขึ้น 2.95 จุด
ทั้งนี้ ผลสำรวจความเห็นของนักวิเคราะห์ซึ่งจัดทำโดย S&amp;P Capital IQ ระบุว่า ผลประกอบการโดยรวมของบริษัทจดทะเบียนของสหรัฐ มีแนวโน้มที่จะเพิ่มขึ้นเพียง 6.2% ในไตรมาส 2 ซึ่งน้อยกว่าผลประกอบการในไตรมาสแรกที่พุ่งขึ้นแข็งแกร่งถึง 15%